LidanRubinov/Halacha-QA huggingface dataset:
שאלה: קידושין: רציתי לשאול אם קידשו אותי בטבעת ואכן היו שני עדים שאין להם קשר משפחתי שקשור לאחד מאיתנו אך הטבעת עצמה אינה עליי האם אני מקודשת לו??
תשובה: לך, אין שום צורך שהאשה תענוד את טבעת הנישואין, לא במשך חייה וגם לא בזמן קבלתה. היא יכולה לקבל אותה בדרך אחרת ואולי גם אם היא נזרקת קרוב אליה - זה ר. מזל טוב, ואל דאגה את בודאי מקודשת כהלכה. דוד לוי
שאלה: כשרות בצפון: אנחנו באים לבקר בארץ בעוד חודש. יש לכם איזה שום עצות לעזור לנו לדעת מה מתאים לאכול במצב הכשרות המסובך בארץ? במיוחד, יש כמה נקודות שרציתי להעלות ואולי תוכל לייעץ: 1. אנחנו חושבים ללכת לטבריה ולצפת. יש שם איזה מסעדות טובות או הכשרים מקומיים שידוע שאפשר לסמוך עליהם? 2. יש רשימה של מסעדות שמתחת השגחתו של הכשרים אלה? 3. דרך אגב, יש לכם מידע או עצות איך להשיג מידע על זמני תפילות באזור? 4. ראיתי באתר אינטרנט שלכם שיש לכם דפים של "המומלצים שלנו". מה המשמעות של זה? מה מסעדה צריכה לעשות כדי להיות ברשימה זו? זה מעודכן באופן בתדיר? האים יש עוד מסעדות חדשים שקיבלו את ההמלצה ועוד לא הוספו לרשימה? 5. יש לכם מידע לגבי מצב כשרות במלון לאונרדו פלזה ירושלים? שמענו שיש לו מוניטין טוב על רמת כשרותו? 6. אתם יודעים על המסעדות בנמל התעופה? יש שם מסעדה(ות) שיש רמת כשרות גבוהה? מראש על כל מידע או עצה אלי
תשובה: א. כל עם ישראל מקווה שלא תבואו רק לבקר את לגור. ב. כדי לענות בצורה הטובה ביותר אנו זקוקים לדעת איזו רמת כשרות אתם צורכים. אנסה בכל אופן לתת כיוון של הדרכה: הכשרות מהדרין בצפת היא מצויינת ומשתמשים בחומרי גלם ברמה הכי גבוהה שיש. בטבריה מערך כשרות מהדרין טובה מאד אבל אין לנו ידיעות ברורות איזה חומרי גלם הם משתמשים שם ולכן ראוי ונכון להתייעץ עם המשגיח של המקום שאתם חפצים לאכול בו. לא אבל כמו כל עיר בארץ הקודש- יש מנינים כל הזמן לעמוד בשני תנאים. חומרי גלם ברמה גבוהה ונהלי כשרות ברמה גבוהה המבוצים כראוי. רבנות ירושלים מהדרין יש שם מסעדה בכשרות מהדרין של המחלקה לכשרות הארצית עם פיקוח של הרב רווח. כדאי לבדוק מה רמה חומרי הגלם כדי לראות האם הם מתאימים לרמה שאתם שומרים.
שאלה: כשרות: הרב. מקרוגל חלבי,שאינו בן יומו,שבו מחממים בד"כ מאכלים כשהם מכוסים בכסוי פלסטיק,שהכניסו בו בטעות צלחת חלבית(לא בת יומה)ועליה חתיכת בשר.חממו את הבשר ללא כסוי. מה דין הבשר? המקרו-גל? הצלחת? לספרדי
תשובה: לך דינו להכשיר את המקרוגל כמו שמכשירים אותו לפסח. את הצלחת ניתן להגעיל כמו שמגעילים כלי זכוכית דוד לוי לבירור נוסף 098987548
שאלה: גדר משותפת: אני גרה בקומת קרקע עם גינה של הבניין. בבניין לידי יש גינה של הבניין עם גדר משותפת די רעועה מתיל, בין שתי הגינות. השכנים החרדים החדשים שגרים בשכירות הניחו ערימות של ציוד בשטח הגינה של בניינם אך בנוסף לאלה, הניחו ערימות של קורות עץ גבוהות לאחר פירוק הסוכה והשעינו קורות אלה על הגדר המשותפת. מחלון הסלון שלי אני רואה את קורות העץ במקום את הירוק שמסביב והדבר מפריע לי גם משום שאני נוהגת לשבת בגינת הבניין שלי. כמו"כ כשירד גשם היה רעש לא נעים בגלל שהקורות עטופים בסוג של ניילון והרוח פורעת אותם ויש רעש חזק מזה. הערתי לאדון וביקשתי ממנו שישעין את הקורות על הקיר ולא על הגדר המשותפת. הוא השיב לי בצורה בוטה שזה לא עניינו והשטח שייך לו. אמרתי לו שהגדר משותפת ושזה מפריע לי. ולמרות זאת המשיך להשיב לא יפה. שאלתי אותו אם ההלכה מרשה לו כך, הוא אמר לי שכן. משום מה נראה לי שאין הדבר כך. אם אדם עושה מעשה שמפריע לשכנו הרי עליו להתחשב. האין זו מידה טובה. אודה לתשובת הרב, ובהתאם לכך אדע להתוות את תחושותיי.
תשובה: לך בדיני שכנים אסור לאדם לענות בלי לשמוע את שני הצדדים ביחד. לכן אני מנוע מלהתייחס למקרה שלכם ורק אנסה לסדר את הדברים. בשאלתך יש עירבוב בין מידות טובות ודרך ארץ לבין הלכה. ברור שאדם צריך להמנע ככל שיכול מלצער אדם אחר - אלא שאין זה דבר מדיד אלא מאד תלוי ביחסים הטובים וברצון הטוב שבין האנשים - נתון לרצונם ושיקול דעתם. ההלכה היא דבר מוחלט, בענין זה דומה לחוק. אין חובה לנהוג על פיה כאשר לאדם מגיע זכויות (כמו שבכביש לא תמיד חכם להשתמש בזכות קדימה הנתונה לך). מבחינת ההלכה זכותו של כל דייר להשתמש בגדר המשותפת וזו כמעט ההגדרה העיקרית של גדר משותפת - שכל אחד משתמש בה, בצד שלו, לפי צרכיו. סיכום אני מציע שתנסו להתבונן בעין טובה כל אחד השניף וכיון שאת השואלת - תתחילי בכך את. בהצלחה דוד לוי לבירור נוסף 098987548
שאלה: כשרות: הרב. מקרוגל חלבי,שאינו בן יומו,שבו מחממים בד"כ מאכלים כשהם מכוסים בכסוי פלסטיק,שהכניסו בו בטעות צלחת חלבית(לא בת יומה)ועליה חתיכת בשר.חממו את הבשר ללא כסוי. מה דין הבשר? המקרו-גל? הצלחת? לספרדי
תשובה: עיקר השאלה היא : האם הבשר התחמם לרמה של יד סולדת בו? ולכן נחלק את התשובה לשתי תשובות. 1.במידה והבשר לא התחמם ליד סולדת בו: אין שום ביעה כשרות. יש לשטוף את הצלחת ודי בכך. במידה והבשר התחמם לחום של יד סולדת בו: הצלחת צריכה הכשר. לא בכל מקרה ניתן הכשיר אותה, זה תלוי בחומר ממנה היא עשויה. מתכת, זכוכית או פלאסטיק ניתנים להכשרה. חרס או חרסינה אינן ניתנים להכשרה. 3.יש עוד כמה דברים שצריך לדעת כדי להכריע סופית האם צריך להכשיר את המיקרוגל. ומכיון שאיני יודע אותם ואין באפשרותי לדעת אותם אני מציע שתעיין בסימולטור כשרות
שאלה: בבית ספר למדנו ש.: ו ברכה הרב דני :) שמי ידידיה ו אני לומד בבית הספר דרך אבות ש באפרת ושיך ל : אור תורה סתון, שאלה זו באמת מופנה אל הרב שמואל אליהו אבל לצערי לא מצאתי אותו. אז למדתי בגמרא היום שבמצוות האב על הבן כתוב ש האבא צריך ללמד את בנו תורה אבל אז שנכנסים לעומק הגמרא לומדים ש הגמרא אומרת ש נשים לא חייבות ב לימוד תורה. אבל הרב שמואל אליהו אמר שהם כן חייבות אז מדוע הוא אמר זאת?? אשמח מאד אם יקבל אם אקבל את דעתך ( כי לא מצאתי את הרב שמואל אליהו ברשימת אנשים שלי) ידידיה רוזנשטרק
תשובה: ב"ה, שאלה טובה, ללימוד התורה יש שני חלקים: לימוד וידיעה. לימוד - לא משנה מה לומדים גם הלכות קרבנות שלא נוהגים עכשיו. ובזה נשים פטורות. ידיעה - לדעת את ההלכות שצריך לקיים ובזה נשים חיבות, למשל הלכות שבת ברכות חלה וכדומה. וזאת גם הסיבה שנשים מברכות ברכות התורה. שתזכה לגדול בתורה, דני ארגמן
שאלה: חמאת בוטנים: האם בחמאת בוטנים שהיא בכשרות ה-OU ובאישור הרבנות הראשית לישראל יש חשש לבישול עכו"ם או שאין שם בכלל בישול?
תשובה: בוטנים נאכלים חיים ולכן לא שייך בהם איסור זה.
שאלה: דגני בוקר: ניסיתי להבין מהתשובות באתר ולא כ"כ הבנתי האם בדגני בוקר צ יריוס יש חשש לבישול עכו"ם?
תשובה: באיסור בשול גוי יש שני תנאים : א.לא נאכל חי ב. עולה על שולחן מלכים דגני בוקר לא נאכלים חיים ולכן מצד זה אין בעיה של בישול גוי, אבל י לשאלה האם הם עולים על שולחן מלכים, יש מחלוקת הפוסקים. ענין נוסף וחשוב הוא : האם גזרת ח שייך במפעלים גדולים או לא? באופן כללי גופי כשרות בחו"ל סוברים שלא ולכן הם לא משגיחים כלל על בישול ישראל. (במסעדות וקטרינגים הם כן מקפידים, אמנם בדרך כלל רק לפי דעת הרמ"א) מדיניות של הרה"ר במוצרי חו"ל היא לכתוב "בישול ישראל" על מוצר שהבישול נעשה רק לפי שיטת הרמ"א וזה דבר שספרדים צריכים לתת עליו את הדעת לפני שהם קונים מוצרי חו"ל ששייך בהם בעיה של בישול עכו"ם. אין לנו מידע מדויק לגבי השאלה האם לדעת הרה"ר שייך איסור בישול גוי או לא.
שאלה: טונה חתם סופר: מה דעת הארגון בנוגע לכשרות חתם סופר על שימורי טונה (filtuna). וכן הכשרות הנ"ל על שימורי תירס חברת willi food.
תשובה: מצורף קישור לתשובה:
שאלה: בדיקה ושימוש בעלי סלרי לא מפוקח: שאלותי לגבי גבעלי ועלי סלרי אמריקאי שגדל ללא פיקוח. 1. כיצד יש לנקות? 2. האם השריה במי מלח מספיקה? 3. מה דין תבשיל עם עלי וגבעולי סלרי כנ"ל שהושרו במי מלח?
תשובה: אין בעיה של חרקים בגבעול של סלרי. יש לשטוף היטב היטב ודי בכך. בעלים של הסלרי יש בעיות קשות של נגיעות ולכן יש להשתמש בעלים מפוקחים בלבד.
שאלה: עלי חסה ופטרוזיליה מפוקחים: שאלתי לגבי עלי חסה ופטרוזילה מפוקחים, שרשום על גבי האריזה שיש להשרות 3 דקות במים. 1. האם ניתן להסתפק בשטיפה תחת זרם מים ושפשוף? 2. מה דין סלט שהוכן מחסה שטופה בזרם מים ולא בהשריה? 3. מה דין פטרוזילה, שמיר וכוזברה כנ"ל? 4. האם מותר להשרות את העלים בשבת?
תשובה: 2.1. 3.כל סוגי העלים יש לבצע בקפידה את מה שכתוב על גבי השקית. כלומר : לפרק את העלים, להשרות 3 דקות במי סבון ולשטוף תחת זרם מים. צו"ר הרב אליקים לבנון מתיר. מאמר שלו על הנושא יתפרסם כאן באתר וגם בחוברת אמונת עיתך מס  106 בעוד כחודש.
שאלה: שמיטה: שאלה בעניין השמיטה. האם מותר לעבד את האדמה בגינה (גירוף, עידור, עישוב וכו - יישור הקרקע) לצורך הנחת דשא סינטטי?
תשובה: מותר לחפור או ליישר קרקע לצורך בניית בית. הנחת דשא סינטטי אינה שונה מבניית בית. לכן אם ניכר שהטיפול נועד לצורך דשא, מותר. למשל, להניח את הדשא בערימה, ליד המקום. הרב אליקים לבנון www.yelm.co.il
שאלה: שמו קצח ללא הכשר המופק בידי גוי: שאלה בנוגע לשמן קצח המופק במעבדות ד"ר דבור. הוא היה הרוקח הראשי של צה"ל והקים מפעל לייצור מוצרי בריאות. בתשובה לשאלה בדוא"ל לאמי הוא כתב: אין בשמן שום מרכיב אשר ימנע את השימוש על פי היהדות. השמן מופק בלחץ מזרעי קצח וההפקה בכלי נירוסטה. לפני כחודש היה אצלנו רב במסגרת טיול, רכש לאחר שהסתכל על הכלים. איני יודע אם מדובר רק בהפקה בלחץ או שמא יש גם חימום בתהליך (האם "בישולי גויים" אני מצרף קישור לסרטון ביוטיוב שמראה קצת על המפעל בכלל
תשובה: לא ניתן לדעת מהסרטון. אולם נראה שלא אמור להיות בעיה.
שאלה: עופות: קנו לי כנפיים בזול ובגדול במפגש הבקעה. כששאלתי בחנות אמרו לי שזו כשרות מהדרין של רבנות תל אביב יפו. מה לעשות?
תשובה: איננו מכירים עופות בהכשר הרבנות תל אביב. תפנה לרה"ר 025313131 מח  מפעלי עיבוד בשר.
שאלה: למה בכלל שאתכנן את העתיד?: למה אני צריך לחשוב על דברים של יום המחרת ולהיסתכל במבט הלאה הרי אני לא יודע אם חס וחלילה יקרה משהו ולא נגיע לאותו יום.זה חשבונות שמים ואתה לא יודע אז למה לתכנן דברים לעתיד? כל הזמן יש לי מחשבה עלזה ולא הצלחתי למצוא תשובה אשמח לעזרה!
תשובה: לק"י לשואל הצדיק השאלה שלך היא באמת טובה ובמקום. למה אנחנו צריכים להסתכל קדימה? למה בכלל אנחנו מסתכלים ומתחשבים ביום למחרת? האמת, אני רוצה לקחת את השאלה שלך צעד אחד נוסף. למה בכלל אנחנו מתחשבים בשניה שתהיה? למה אנחנו לא יושבים ולא עושים כלום? נראה לי שמתוך השאלה אתה כבר מבין שזה כמעט בלתי אפשרי. בלתי אפשרי לשבת ולא לעשות כלום וזה נובע גם מהמקום שהאדם נברא כאדם פעיל. לא רק כאדם פעיל אלא אחד שמסתכל קדימה. זה בנוי בתוכנו כאנשים. כשאנחנו הולכים אנחנו מסתכלים קדימה ולא עוצמים עיניים. הגוף כשלעצמו משקלל את הליכתו. כך גם לגבי ההתקדמות שלנו על פי הימים. אנחנו יכולים להתעלם ממחר, אבל כמה כבר נתגדל? לא רק מחר אלא היום. מה המשקל של הרצון שלנו עכשיו אם אין לנו שאיפה? נכון שזה חשבונות שמים, אך צריך לזכור שבטע האדם הוא אחד שחי. פעם היו חיים יותר, עד למבול, ולאחר מכן השנים קוצרו. ההנחה היא שאדם חי ואם לא נכנסים לחשבונות שמים הרי שאדם חי ורק אחר שנים רבות נפטר בשיבה טובה. אם כן, הרי שבוודאי האדם צריך לחשב את מעשיו ואת דרכו. מעבר לזה, מוכר הסיפור על חוני המעגל שלפני שנרדם ראה אדם שמטפל בעץ חרובים. האיש אמר שהוא מטפל בעץ החרובים וזורע כפי שקודמיו עשו כי כך הוא מצא את העולם, למרות שהוא לא יראה את הפרי של זריעתו. סוג של "תעביר את זה הלאה". אבל, יש פה ענין נוסף שהאדם דואג גם להמשכיותו, כי בטבע גם האדם שואף להמשכיות. המשכיות של ילדים ושל מורשת. כפי שאתה רואה העלנו פה כמה נקודות, בתקווה שהם באמת נותנות כיווון. ברור שיש עוד הרבה להרחיב, אך ניסינו לענות בקצרה. אם תרצה שנרחיב או נוסיף, או אם יש שאלות נוספות בעניינים אחרים, תרגיש חופשי לפנות ולברר. הרבה הצלחה וישר כח גדול על הכנות בשאלה וברצון למצוא תשובה לפי רוחך, נתנאל netanelweil gmail.com
שאלה: שידוכין: הרב, אני נפגש עם בחורה, כבר כמה פגישות. הבחורה נחמדה, מעניינת, חכמה, משפחה טובה וכו. הבעיה היא, שהבחורה לא נראית טוב בעיניי, כך שאני לא מרגיש כלל משיכה כלפיה. האם משיכה והתאהבות, זה דבר שמתעורר במהלך הפגישות, או שלא סביר שיהיה שינוי, בגלל שאני לא מתלהב מהמראה החיצוני שלה וכדאי לי להפסיק את הקשר?
תשובה: ב"ה, מראה חיצוני לא חשוב, אבל רגש - חשוב, בלי זה לא מתחתנים, יתכן שאתה קושר את הרגש ביופי ואם היא לא מספיק יפה אז אתה לא מתרגש, צריך להתיר את הקשר הזה, ולפתח רגש שלא תלוי במראה חיצוני, אשמח לעזור בפלפון 052-7710491 דני ארגמן
שאלה: כשרות ממתקים: ברצוננו לשאול לגבי ממתקים ישנם הרבה כשרויות - מה הם הכשרויות הטובות שאפשר לסמוך עליהם? שמענו על כשרות של איגוד רבנים שיש בעיה - האם נכון הדבר? מה היא רמת הכשרות של כשרות ליובאוויטש? ישראל
תשובה: איננו מכירים "כשרות ליובאוויטש". אבקשך לפרט יותר.
שאלה: הכשר בשר של  תפארת שולחן ערוך : ברצוני לדעת מה טיב הכשרות של בשר צלי של תפארת שולחן ערוך,נשחט ויובא מאורוגאוי, האם מקביל לאיזה כשרות מהדרין שלנו בארץ ובשורות טובות
תשובה: חברת תפארת שולחן ערוך אינה "הכשר" זו יבואן. תבדקו מה ה"הכשר" ועיין ב
שאלה: בדצ אורות אליהו: הרב רציתי לברר מה רמת המהדרין בכשרות בדצ אורות אליהו ואילו בדיקות עוברים
תשובה: כל משחטות העופות בארץ המופיע עליהם כשרות רבנות מוסמכת הנם כשרים. רשימת המומלצים של כושרות עוסקת ב"עשה טוב" ולא ב"סור מרע". לכן אנו ממליצים על משחטות המוכרות לנו מביקורים ומהכרת צוות השחיטה, מערך הבדיקות וכו. להרחבה והיכרות מעמיקה עם תעשיית שחיטת העוף עיין במאמר בקישור המצ"ב
שאלה: יום גיבוש בעבודה: הרב. בחודש הבא מתקיים אצלנו בעבודה ימי גיבוש לכלל העובדים. יומיים בבית מלון (לילה מחוץ לבית) עם מסלולי טיול, הרצאות ונאומים. ההנהלה לא נותנת אפשרות להביא את בני הזוג לימים האלו. מצד שני, ההנהלה נוהגת ביד קשה (אי קידום בתפקיד, עיכוב קבלת תקן קבוע וכו ) כלפי מי שבא. דיברתי עם אישתי על כך והחלטנו להתיעץ עם הרב. במהלך היומיים הללו יש פעילויות מקבילות וכל אחד בוחר לעצמו מה לעשות כל פעם. כמובן שבמידה ואני יצא לזה, נתארגן קבוצת חברים דתיים לבחור את אותה פעילות, להיות יחד באוכל וכו. הפעילויות עצמם מותאמות לציבור דתי, ותמיד יש חלופה לדתיים. רציתי לשאול את דעתו של הרב בנושא. כיצד לנהוג. אגב, בקבלה לעבודה ציינו בפני שקיימים אירועי גיבוש כאלו (מעין תנאי קבלה למשרה) אך לא נאמר לי פרטים על אופי האירועים וכו.
תשובה: לך מקום העבודה אינו מקום לבילוי חברתי. יחד עם זאת המעביד צריך לצורכי העבודה לגבש את העובדים. בד"כ אני ממליץ לעשות זאת ללא לינה או עם בנות הזוג. כמו בכל דבר יש גם יוצאים מן הכלל וזה נתון לשיקול דעתך ובעיקר לשיקול הדעת של אשתך. צריך להתבונן 1. מי החברים לעבודה (הרוב המוחלט גברים או נשים) 2. איזה אוירה תהיה שם בעיקר בין הפעילות - האוירה קובעת לפעמים יותר מכל דבר אחר (האם זה ענין רציני כמו הרצאות ועיון). מה סגנון הדיבור של העובדים? 3. מה סגנון הפעילות הכללי. לא מספיק שיש פעילות נפרדת לציבור דתי אלא גם השאלה מה הפעילות לציבור המעורב כיון שאחרי פעילות זולה וכד  האנשים חוזרים ב ראש  אחר. 4. מה טיב הציבור הדתי שיש שם ומה האחוז שלו - האם הוא יחליש אותך או יחזק אותך (לפעמים זה יותר משמעותי מאשר האחרים) 5. ובאופן אישי האם אתה בעבודה, במחלקה שלך, סמוך לנשים? האם אתה מתחבר בקלות לנשים? כיצד ובאיזה גיל הנשים בעבודתך. סיכום עדיף לצאת רק ליום אחד - כך מצד אחד תשתתף ומצד שני לא תשאר ללילה. (ניתן לנמק זאת בנימוקים שונים לפי הצורך) אם זה מאד משמעותי שתצא ליומיים - עשה מה שאשתך רוצה. היא האדם הקרוב אליך המכיר אותך היטב והיא גם תשלם את המחיר של חוסר קידום וכד. בהצלחה דוד לוי 098987548
שאלה: קיום מצוות בחלל: שמעתי שחיל האוויר ותע"ש מתכוונים להקים בסיס חלל בנגב עד שנת תשע"ח (2018 למניינם) ולכן עלו כמה שאלות: 1. האם ע"פ ההלכה יש רשות לאדם להשתמש בגרמי השמים- עצם ההמצאות בחלל או נטילת בלעים ודגימות קרקע 2. האם יש חיוב מצוות בחלל (הרב בנציון פירר, הרב כשר, הרב גורן) 3. כיצד מתקיימות מצוות התלויות בזמן (ק"ש, תפילה, שבת וחגים) 4. האם מותר לנסוע במעבורת חלל כשידוע מראש שיצטרך לנסוע בה בשבת. 5. האם אדם העומד על הירח (או לידו) מברך ברכת הלבנה
תשובה: לך 1. בהחלט מותר ואולי גם הנהגה טובה לעשות זאת. 2. יש חובת קיום מצוות - לא תמיד זה מעשי לפחות לגבי מצוות התלויות בזמן. בכל מקרה בסיס חלל אינו עדין אנשים הגרים בחלל. 3. כבר נכתבו על כך תשובות רבות - חבל שאחזור על כך. 4. תעיין בשולחן ערוך הלכות שבת לגבי הפלגה בספינה באלו ימים מותר ותלמד משם גם לכאן. 5. נראה שפשוט שלא שהרי היא לא מתחדש עבורו וברכת הלבנה היא על חידושה עבורינו דוד לוי
שאלה: שבת: אני בתהליך של חזרה בתשובה כבר למעלה משנה וברוך השם מתחזקת כל פעם בעוד דברים. יש לי שאלה לגבי סעודות שבת אני יודעת שצריכות להיות 3 סעודות שהראשונה בהן היא ליל שבת עם קידוש על יין ולחם השאלה שלי היא בנוגע לשתי הסעודות השניות מה הזמנים שנהוג לאכול אותן, על מה מקדשים בהן(יין לחם גם וגם) והאם בבוקר שבת אפשר לאכול ארוחה חלבית ואז בצהריים את הבשרי(חמין לצורך העניין)? מראש.
תשובה: לך ותזכי למצוות. אקדים ואציין שאם את במשפחה בה לא כולם מתקדמים בקצב שלך תקפידי שההתקדמות שלך תוסיף אהבה וקידוש השם ולא תיצור קשיים ועגמת נפש אצל אחרים. לקבלת הדרכות פרטניות בענין - את יכולה להתקשר אלי הביתה 098987548. לשאלותיך - בסעודה השניה, לאחר שחוזרים מתפילת שחרית בבית הכנסת, מקדשים ויש חובה לאכול לחם וגם לחם משנה. (יש מקומות בהם עורכים קידוש ואוכלים מזונות ואחרי כמה זמן אוכלים את הסעודה עם לחם ולחם משנה) את סעודה שלישית אוכלים אחרי הצהרים, לאחר תפילת מנחה. בה אין קידוש, ולכתחילה צריך לאכול בה לחם ולבצוע על לחם משנה. בשבת יש מצווה להתענג. חכמים קבעו כחובה את סעודת שבת אבל אין חובה לאכול אוכל בשרי בשבת בכלל. אתם יכולים לאכול חמין, אם זה טעים לכם, בכל סעודה שתרצו. אם אתם מעדיפים ארוחה חלבית - ניתן לאכול כך גם בכל סעודות השבת. דוד לוי
שאלה: איזה גיל צריך להתחיל להיות בקשר עם בנות?: הרב, רציתי לשאול מאיזה גיל צריך להתחיל להיות בקשר עם בנות. אני מתכוון לזה שאני לא רוצה להגיע למצב שכשאגיע לגיל שאנשים בדר"כ חושבים על חתונה, אני אתייחס לבנות בתור חייזר - שאני לא ממש יודע על מה בנות מדברות וכו. ניסיתי להיות ישיר כי אין לי כוח להתפלפל. מראש וישר כח.
תשובה: הרצון להיות ישיר ולא להתפלפל הוא רצון מצוין. המשך ככה. ראוי לאדם להיות נקי ומכוון, ולא עטוף במילים שלא אומרות דבר. לגבי עצם השאלה, אין כלל תשובה אחת לשאלה הזו. אדם מתחיל בקשר עם בנות כשהוא חש שהוא בשל לכך, ומעוניין בקשר עמוק למסע חיים ולברית נצח, ולא לשעשועי נעורים. האם יש גיל קשוח? לא. זה שונה מאדם לאדם. ואל תדאג, בנות אינן חייזר גם למי שמכיר אותן בגיל מאוחר יותר  ומצד שני - אין שום חובה לדחות ולדחות. הכל תלוי בבשלות ובמגמה.
שאלה: אמונה: הרב. יש כמה שאלות באמונה שכבר הרבה מאוד זמן מציקות לי ו חיפשתי עליהן תשובות ולא מצאתי. אם אפשר אז בבקשה שהרב יענה עליהן בבהירות ו בפירוט עד כמה שניתן. 1. מה בדיוק ניתן למשה בהר סיני ומהי ההוכחה שזה ניתן לו, הרי מה שנאמר במעמד הר סיני לעיני כל ישראל אלו 10 הדיברות, ומניין לנו שגם כל שאר התורה ו התורה שבעל פה, 13 מידות שהתורה הנדרשת בהם וכו - שגם הם ניתנו למשה? 2. מדוע אנו מחזיקים מהנביאים שבתנ"ך (כל הנביאים: ישעיה ירמיה, שמואל וכו כנביאי אמת, הרי הם טוענים שקיבלו נבואה והיו יחידים, ומניין לנו שהם דוברי אמת? הרי גם האיסלאם והנצרות טוענים שישו ו מוחמד נבואתם אמת למרות שהיו יחידים? 3. שאלתי השנייה מתחברת לשאלה זו- מאיפה אנו יודעים שכל מיני פירושים לתורה ולגמרא הם נכונים? הרי לדוג זה או שתוס צודק או רש י בפירושם לגמרא וכן לגבי הפירושים לתורה- מאיפה הרמב ן ידע לדוגמה מה הפירוש לפסוק מסוים ושפירושו שלו הוא הנכון? הרי זה או שפירושו שלו נכון או של פרשן אחר, כי הרי קרה דבר מסוים במציאות ולא שני דברים שונים. שאלה זו מופנית גם לגבי אמוראים ותנאים- מניין להם שפירושם נכון, ואם התשובה היא לפי 13 מידות שהתורה נדרשת בהם, אז איך זה יכול להיות שיש כאלה המפרשים את אותו הפסוק אחרת? 4. שאלה אחרונה היא מאיפה אנו יודעים שכל מיני סיפורים שמסופרים בגמ הם נכונים (לגבי תנאים וכו ) ולא המצאה ח ו? אם הרב יוכל לענות לי בפירוט ובביאור על כל השאלות האלו זה מאוד מאוד יעזור לי.
תשובה: שאלות טובות כמו שלך העוסקות בנושאי אמונה עמוקים מחייבים דיון הרבה יותר ארוך ממה שהאתר הזה בנוי אליו. אתייחס אפוא בראשי פרקים בלבד, ואם תרצה להאריך   אשמח אם תשוב: א. הדבר החשוב ביותר הוא בנושא מעמד הר סיני הוא האמונה כי ריבונו של עולם הופיע בקולו מן השמיים, לעיני כל עם ישראל. השאלה מה בדיוק ניתן במעמד הר סיני נתונה במחלוקת תנאים, אמוראים, ראשונים ואחרונים. הדעות די רחבות, מהעמדה הטוענת שכל התורה כולה וכל המצוות ניתנו למשה מסיני, ועד הדעה(לדוגמה של רבי יהודה החסיד) המלמדת שיש פסוקים ספורים בתורה שהושלמו הרבה אחרי מות משה. כאמור, אפשר אפוא להתווכח ולחלוק בשאלה מה בדיוק נאמר במעמד עצמו ומה מאוחר יותר, ועל כן קשה לענות על שאלתך בשיטה אחת. ב. אמונתנו בנביאי האמת נובעת מכך שהם עמדו במבחני הנבואה. דבריהם לא זבו ריקם עד שהתברר שמה שהם אמרו אכן קרה, ועל כן אנו מתייחסים אליהם כנביאי אמת, בניגוד לשאר המתחזים לנביאים. ג. ההנחה של "נכונים" אכן אינה קיימת. אין אנו יודעים אם פירוש מסוים לתורה הוא "נכון". אנו כמובן מעריכים כי גדולי התורה שלמדו את התורה כנראה כיוונו את הפירוש הנכון יותר, אולם אין אנו בטוחים. עם שאלה זו התמודד הרמב"ם, והוא ניסח את מה שכולם מסכימים עליו, שעולה גם מדברי האגדה בח ואולי גם מהתנ"ך עצמו: גם אם לא כיוונו את עצמנו לפירוש ה"נכון"   התורה ניתנה לנו כבני אדם, ואנו מחוייבים אפוא לקיים את התורה לאור הפירוש שבני אדם מפרשים את התורה. על כן, שתי סיבות מביאות אותנו לציית לדברי חכמים וקדמונים: האמונה בחכמתם וגדלותם ובמסורת שלהם, ועל כן אנו מניחים שהם כיוונו למקור התורה  הפסיקה המהותית כי גם אם לא כיוונו את דבריהם במדויק   אנו מחויבים לפירוש הזה, כי התורה ניתנה לבני אדם הלומדים אותה. ד. אנחנו לא יודעים אם כל הסיפורים המסופרים בגמרא אכן אירעו. אפילו על חלק בתנ"ך אמרו חכמים שאפשר שהוא לא היה (איוב). השאלה האם זה היה או לא היה היא לא השאלה המטרידה אותנו, כי אם השאלה מדוע סיפרו חכמים את הסיפור הזה, ומה משמעותו הרוחנית.
שאלה: תפילה וחיזוק בכוונה בתפילה: כל הכבוד על האתר קודם כל אשריכם! רציתי להתיעץ על משהו. בזמן האחרון אני מרגישה סוג של מחסום בתפילה. ב"ה פעם היה לי יותר קל "להיכנס" לתפלה ולתהרכז ועכשיו זה יותר קשה פתאום. אני משתדלת ללמוד לפני התפילה והיום היה לי זמן קצר להתפלל מנחה ולא התכוננתי קצת לפני ובתפילה לא הכי התחברתי. גם דרך כלל שאני משתדלת ללמוד בשבוע האחרון זה קורה. אולי מכל מיני סיבות של לחץ והכל. אבל אני באמת רוצה להתחזק בתפילה. ו מראש(:
תשובה: לק"י לך לשואלת היקרה! השאלה שלך היא שאלה אמיתית שנוגעת בכולנו ואשרייך שאת מזכה את כולנו בבירור הזה. אשריך שאת מתכוננת לתפלה! זה בהחלט פתח ראשון וכלי חשוב בפתיחת המחסום שאת מרגישה בתפלה! לא לוותר על זה! אני יכול להמליץ לך משהו שאחד המחנכים שזכיתי ללמוד אצלו עשה לנו. היינו לומדים על התפלה וגם לוקחים חלק מסידור התפלה וכותבים לו פירוש משל עצמנו שאיתו היינו הולכים כל השבוע. זה היה מלווה אותנו בכל התפילות במהלך אותו שבוע ולאחר שבוע היינו מפרשים חלק אחר. ברור שהיינו יכולים להיעזר במפרשים אך אז בחרנו לכתוב פירוש משלנו. נכון, הוא לא מתבסס על שום דבר חוץ מהבקשות הפנימיות, המבועים של הלב. זה עזר לנו לעשות איתחול מחדש כל פעם בתפלה ולעצור את המחשבות הטורדניות של היום יום. זה עצה אחת. עצה שניה היא לעצור. גם אם את לא מצליחה ללמוד לפני התפלה כפי שאת רוצה תחייבי את עצמך לעצור. לנקות לדקה את הראש ולא לרוץ פנימה לתוך התפלה. זה חלק מהענין שחסידים ראשונים היו שוהים שעה לפני התפלה, אך גם חשוב לשהות אחרי ולתת לתפלה לפעול פנימה. בנוסף, דבר שיכול לנבוע משני העצות הראשונות היא העצה השלישית. עם כל הלחץ שאולי יש לך עכשיו תעשי לעצמך, אם בפועל או בראש, תוך כדי נסיעה או הליכה, רשימה של דברים שאת רוצה להזכיר בתפלה. בקשה לרפואת מישהו, לחשוב על דברים שאת רוצה להשתפר בהם ולחזור בתשובה. אפילו הדברים שקצת גדולים מאיתנו אך מבינים במידת מה מה זה אומר, כמו זה שאנחנו בגלות וירושלים לא בנויה. לתת לראש לשוטט ולעשות רישמה של דברים שקשורים בתפלה (ואפילו אפשר להזכיר את זה במילים שלך בברכת "שמע קולנו" או לכוון את זה בברכות המתאימות). העצה השלישית הזו היא לא רק ענין של רגש אלא גם של שכל. יש הרבה דברים שמציפים אותנו ביום יום, אם זה דרך הסמארטפון, האינטרנט, הטלוויזיה ועוד, שלא נותנים לנו לכוון אותנו כראוי. כשמוצאים גם דרך להתנתק מהם (כמה ולמה זה כבר שאלה אחרת, ולא בזה עוסקת השאלה) זה מנקה את הראש ונותן מקום להכניס תכניים אחרים שקושרים לקשר שלנו עם ה. בסופו של דבר, אנחנו צריכים לזכור שכאשר הלב פנוי מעבודת ה  (לימוד תורה ותפלה זה חלק מזה) אז יש מקום למחשבות אחרות וברור שאת הכל אפשר לקשר למקום של עבודת ה  שלנו. איך? זו כבר שאלה אחרת, ואם תרצי נרחיב על זה. אני מאמין שזה יעזור לעשות לפחות סדק, אם לא חור, במחסום שאת מרגישה. בנוסף לתשובה שכתבנו אני מצרף פה כמה קישורים שלאלות שנוגעות בנושא התפלה ומתוכם אולי תוכלי לקבל עוד כלים לעבודת הבורא בהקשר לתפלה: ברור שיש עוד עצות רבות כך שאם תרצי עוד עצות, או אם יש עוד שאלות, בנושא זה או אחר   תרגישי חופשית לפנות, לשאול ולברר. חודש זך והרבה הצלחה! נתנאל netanelweil gmail.com
שאלה: טבילת היילוד: כבוד הרב בנצרות טובלים את הילד שנולד במים חמים, האם גם ביהדות עושים כך? או שלפחות פעם עשו כך?
תשובה: אין כל מעמד הלכתי לטבילה במים חמים של תינוק. המקורות שלנו עוסקים במים חמים בהקשר של רפואת הילד לאחר ברית המילה, אולם אין לזה שום קשר לשום טבילה של תינוק.
שאלה: שמירת נגיעה: היתה לנו פעילות בבני עקיבא שהיתה גם עם הבנים היינו מחולקים לקבוצות שלוש בנים ושלוש בנות (במקרה שלנו היינו ארבע בנים ושלוש בנות)דיברנו על משקל ועל ההיקף של היד ואז מישהו אמר בואו נראה מי יכול להקיף את היד של מישהו בלי שזה ייגע בו לא עשינו את זה אבל שמתי את היד על השעון של אחד הבנים אבל אני לא בטוחה אם נגעתי בו ממש אולי ממש בקצה האצבע זה נקרא שלא שמרתי נגיעה?
תשובה: אין טעם של ממש לעסוק בשאלה האם מה שנעשה היה דבר נכון לעשות או לא. פנייך צריכים להיות לעתיד. ובעתיד   לא מתקרבים למגע פיזי בין בנים ובנות. זה כל כך פשוט, וטוב יותר שלא להסתבך במצבים גבוליים כמו שעון וכדו. יישר כוח גדול על דרכך.
שאלה: שתייה לפני תפילה: הרב. אני נוהגת לשתות כל בוקר חצי ליטר מים לפני שאני מתפללת ואומרת ברכות השחר. שתיית מים חשובה לי לבריאות מאוד ואני מנסה לשתות כמה שיותר במהלך היום ולכן אני מקפידה לשתות ממש על הבוקר. (יש לציין שזה לא הוראה מרופא) האם מותר לי לשתות מים לפני תפילה? רחלי
תשובה: כיוון שמדובר במים, כיוון שמדובר בצורך גם אם הוא לא רפואי, כיוון שמדובר בשתיה ולא באכילה, וכיוון שזה משרת את התפילה עצמה   מותר לשתות מים לפני התפילה.
שאלה: השבת אבידה: הרב, לפני בערך 3 חודשיים הלכתי לבריכה העירונית עם הבת שלי בטעות לקחתי שקית שאיננה שיכת לי. בשקית היו כמה דברי איפור (עפרון לעינים, שפתון, סבון קטן) התכוונתי ללכת לבריכה ןלהחזיר את זה אבל הלידה של בני והמעבר דירה השכיחו ממני את הענין. אני מתלבטת מה לעשות עכשיו, שייך עדין להביא את זה לבריכה?(הברכה המחוממת פועלת בחורף) מראש, קשת לוגר
תשובה: הדבר הנכון הוא אכן להשיב את זה להנהלת הבריכה, ומאוד אפשר שהם זוכרים שמישהי פנתה וציינה שהיא איבדה את הדבר. כמו כן, לתלות בלוח המודעות שם הודעה על כך. ויישר כוח
שאלה: איך להתקרב לה : איך אפשר להתקרב לה? לדבר איתו, להזמין אותי אליי? מה זה אומר התבודדות?
תשובה: ולוואי וידעתי. אני יכול להציע את הצעדים הראשונים. הצעדים הראשונים מתחילים בהתקרבות אל עצמנו. משמעות התקרבות אל עצמנו היא ניסיון לחיות חיים נקיים, לא מניפולטיביים, ישרים וכנים. ביחסים שלנו עם עצמנו  ביחסים שלנו עם הסובב אותנו. בשעה שאדם מצליח להתקדם בנקיות הפנימית הוא פנוי יותר לשמוע את קול אלוהים המדבר בתוכו. הוא שומע את הקול של המצפון והמוסר, הקדושה והטהרה, ומשם הוא פונה להתקרבות אל ד. אלו צעדים ראשונים שאני מכיר. ובהצלחה